Sagaen om Vatsdølene

Sagaen om vatsdølene (norrønt Vatnsdœla saga) er en islendingesaga fra siste halvdel av 1200-tallet. Historien foregår i Vatnsdalur i Húnabyggð på Nord-Island, og skildrer slekten der gjennom fire generasjoner fra landnåmsmannen IngimundrIngemund Torsteinsson den gamle i Store norske leksikon til hans oldebarn omkring år 1000. Sagaen har blitt beskrevet som «en av de islendingesagaene som er sterkest preget av innflytelse fra kristendom og riddertid»Vatnsdœla saga i Store norske leksikon.

Ingemund kjemper sammen med kong Harald Hårfagre i slaget ved Hafrsfjord, men utvandrer senere til Island med hele sin familie, etter råd av en spåkvinne. Ingemund er sagaens hovedperson«Vatnsdœla saga» i KLNM. Gyldendal, 1956-78, og han dør i et forsøk på å skape fred mellom sønnene og en illgjerningsmann. I generasjonen etter Ingemund møter vi sønnene Tore og Torstein, og i neste generasjon Torsteins sønn Ingolf. I den fjerde og siste generasjonen i sagaen er den mektige Þorkell krafla hovedperson; han velger kristendommen. Sagaen er «temmelig løst komponert», og særlig den siste delen består av flere korte episoder uten sammenbinding. Personene blir i stor grad skildret ved hjelp av én dominerende karakteregenskap hos hver av dem: de edle, de oppfarende og de ondsinnede.Fornrit 2011   , forlagspresentasjon av samleutgave av sagaene (pdf)

I en studie av den danske forskeren Preben Meulengracht Sørensen, hvor han lette etter spor av Frøydyrking i fire islendingesagaer, peker Sørensen på at det i Sagaen om vatsdølene «is made clear that it is indeed Freyr who directs Ingimundr and his family to Iceland, and the birth of Þórdís is regarded as a sign given by the god of fertility.»Preben Meulengracht Sørensen. «Freyr in den Isländersagas». I: Germanische Religionsgeschichte. Quellen und Quellenprobleme. Redigert av Heinrich Beck mfl. Walter de Gruyter forlag, 1992. Her sitert etter Lars van Wezel. Mythic Elements in Hrafnkels saga Freysgoða: Prolonged Echoes and Mythological Overlays. Foredrag på 11TH INTERNATIONAL SAGA CONFERENCE, 2000 SYDNEY. Sørensens fire sagaer er Gísla saga, Víga-Glúms saga, Vatnsdoela saga, og Hrafnkels saga. Sagaen har også «en påfaldende interesse for magi og overtro, naturligvis betragtet fra et kristent synspunkt».

Sagaen er muligens skrevet i Tingøyrar klosterVatnsdæla saga: Place-Names and Petit Point fra bloggen The Saga-Steads of Iceland: A 21st-Century Pilgrimage, Islands første kloster. Sagaen er bevart i en rekke avskrifter fra håndskriftet Vatnshyrna. 
Sagaen er oversatt til bokmål som Sagaen om Vatsdølene (Sigurd Angell Wiik, 1952)skandinaviske-oversaettelser.net og til nynorsk som Soga om Vatsdølerne (Jørgen Reitan, 1909)

 Referanser 

 Eksterne lenker 
 heimskringla.no, dansk fulltekst

Vatnsdølene